เดี๋ยวขึ้นเดี๋ยวลง! BCP-PTT ขึ้นราคาน้ำมันทุกชนิดมีผลพรุ่งนี้
เดี๋ยวขึ้นเดี๋ยวลง! PTT-BCP ขึ้นราคาน้ำมันเบนซิน-แก๊สโซฮอล์ 60 สต./ลิตร เว้น E85 ขึ้น 40 สต./ลิตร ดีเซล 50 สต./ลิตร มีผลพรุ่งนี้
15 ส.ค. 2559

บริษัท ปตท.จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 60 สตางค์/ลิตร ยกเว้น E85 ปรับขึ้น 40 สตางค์/ลิตร  และน้ำมันดีเซล ปรับขึ้น 50 สตางค์/ลิตร โดยมีผลตั้งแต่วันพรุ่งนี้
ส่งผลให้ราคาขายปลีกน้ำมันหน้าสถานีบริการน้ำมันของปตท. และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 -ของปตท. อยู่ที่ 30.86 บาท/ลิตร, แก๊สโซฮอล์ 95 อยู่ที่ 23.75 บาท/ลิตร, แก๊สโซฮอล์ 91 อยู่ที่ 23.48 บาท/ลิตร, E20 อยู่ที่ 21.24 บาท/ลิตร และ E85 อยู่ที่ 17.29 บาท/ลิตร ส่วนดีเซล อยู่ที่ 23.29 บาท/ลิตร